94/810/EHTY, EY: Komission päätös tehty 12 päivänä joulukuuta 1994, komissiossa kilpailun alalla pidettävistä kuulemismenettelyistä vastaavan neuvonantajan toimivaltuuksista (ETA:n kannalta merkityksellinen)



Virallinen lehti nro L 330 , 21/12/1994 s. 0067 - 0069

Suomenk. erityispainos Alue 8 Nide 3 s. 0013

Ruotsink. erityispainos Alue 8 Nide 3 s. 0013



KOMISSION PÄÄTÖS tehty 12 päivänä joulukuuta 1994, komissiossa kilpailun alalla pidettävistä kuulemismenettelyistä vastaavan neuvonantajan toimivaltuuksista (ETA:n kannalta merkityksellinen) (94/810/EHTY, EY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen, ottaa huomioon Euroopan yhteisön perustamissopimuksen, sekä katsoo, että Euroopan yhteisöjen perustamissopimuksissa ja näiden perustamissopimusten soveltamissäännöissä kilpailun alalla määrätään, että asianosaisilla ja muilla osapuolilla on oikeus tulla kuulluiksi ennen niiden etua koskevien lopullisten päätösten tekemistä, komission on huolehdittava siitä, että kyseinen oikeus taataan komissiossa kilpailun alalla pidettävissä menettelyissä, kuulluksi tulemisen oikeuden suojelemista koskevien hallinnollisten menettelyjen valmistelu ja kulku olisi annettava riippumattoman, kilpailualan kokemusta omaavan henkilön tehtäväksi komission kilpailumenettelyjen tasapuolisuuden, avoimuuden ja tehokkuuden edistämiseksi, komissio perusti tätä varten kuulemismenettelyistä vastaavan neuvonantajan tehtävän vuonna 1982 ja vahvisti sen toimivaltuudet, ja nämä toimivaltuudet olisi mukautettava ja vahvistettava ottaen huomioon yhteisön oikeuden kehitys, ON TEHNYT TÄMÄN PÄÄTÖKSEN: 1 artikla 1 EHTY:n perustamissopimuksen 65 ja 66 artiklan, EY:n perustamissopimuksen 85 ja 86 artiklan ja neuvoston asetuksen (ETY) N:o 4064/89(1) soveltamissäännöissä tarkoitetut kuulemiset valmistelee ja toimittaa kuulemismenettelyistä vastaava neuvonantaja tämän päätöksen 2 10 artiklojen mukaisesti. 2 Edellä 1 kohdassa tarkoitetut soveltamissäännöt ovat seuraavat: a) EHTY:n perustamissopimuksen 36 artiklan ensimmäinen kohta, b) neuvoston asetuksen N:o 17 19 artiklan 1 ja 2 kohdassa säädetyistä kuulemisista 25 päivänä heinäkuuta 1963 annettu komission asetus N:o 99/63/ETY(2), c) heinäkuun 19 päivänä 1968 annetun neuvoston asetuksen (ETY) N:o 1017/68 26 artiklan 1 ja 2 kohdassa säädetyistä kuulemisista 8 päivänä elokuuta 1969 annettu komission asetus (ETY) N:o 1630/69(3), d) perustamissopimuksen 85 ja 86 artiklan yksityiskohtaisesta soveltamisesta meriliikenteeseen annetussa neuvoston asetuksessa (ETY) N:o 4056/86 säädetyistä ilmoituksista, valituksista, hakemuksista ja kuulemisista 16 päivänä joulukuuta 1988 annettu komission asetus (ETY) N:o 4260/88(4), e) menettelystä sovellettaessa kilpailusääntöjä lentoliikenteen alalla toimiviin yrityksiin annetussa neuvoston asetuksessa (ETY) N:o 3975/87 säädetyistä valituksista, hakemuksista ja kuulemisista 16 päivänä joulukuuta 1988 annettu komission asetus (ETY) N:o 4261/88(5), f) yrityskeskittymien valvonnasta annetun neuvoston asetuksen (ETY) N:o 4064/89 mukaisista ilmoituksista, määräajoista ja kuulemisista 25 päiväna heinäkuuta 1990 annettu komission asetus (ETY) N:o 2367/90(6). 3 Kuulemismenettelyistä vastaava neuvonantaja kuuluu hallinnollisesti kilpailuasioiden pääosastoon. Neuvonantajan toiminnan riippumattomuuden varmistamiseksi hänellä on oikeus saattaa asia suoraan kilpailuasioista vastaavan komission jäsenen käsiteltäväksi tämän päätöksen 9 artiklassa määriteltyjen edellytysten mukaisesti. 4 Jos kuulemismenettelyistä vastaava neuvonantaja on esteellinen, nimeää pääjohtaja, neuvoteltuaan tarvittaessa kuulemismenettelyistä vastaavan neuvonantajan kanssa, toisen A 3 ura-alueen virkamiehen, joka ei ole osallisena kyseessä olevan asian tutkinnassa, hoitamaan toimivaltuuksien mukaisia tehtäviä. 2 artikla 1 Kuulemismenettelyistä vastaavan neuvonantajan tehtävänä on varmistaa kuulemisen moitteeton kulku ja siten huolehtia sekä kuulemisen että sitä seuraavan mahdollisen päätöksen puolueettomuudesta. Hän valvoo erityisesti, että kaikki asian kannalta tarpeelliset, myös asianosaisten kannalta epäedulliset tosiseikat otetaan asianmukaisesti huomioon laadittaessa komission päätösluonnoksia kilpailun alalla. 2 Suorittaessaan tehtäviään kuulemismenettelyistä vastaava neuvonantaja valvoo puolustuksen oikeuksien kunnioittamista, ottaen huomioon kilpailusääntöjen tehokkaan soveltamisen tarpeen voimassa olevien säännösten ja määräysten sekä yhteisöjen ensimmäisen oikeusasteen tuomioistuimen kehittämien periaatteiden mukaisesti. 3 artikla 1 Päätös luonnollisten henkilöiden tai oikeushenkilöiden kuulemisesta tehdään sen jälkeen, kun asiasta on neuvoteltu menettelyn kohteena olevan asian tutkinnasta vastaavan johtajan kanssa. 2 Kolmansina osapuolina olevien luonnollisten henkilöiden tai oikeushenkilöiden esittämät kuulemispyynnöt on esitettävä kirjallisesti ja niihin on liitettävä ilmoitus, jossa määritellään menettelyn tulokseen liittyvä pyynnön esittäjän etu. 3 Jos komissio katsoo, että pyynnön esittäjä ei ole riittävästi perustellut etuaan tulla kuulluksi, komissio ilmoittaa kirjallisesti pyynnön esittäjälle syyt tähän ja asettaa määräajan, jonka kuluessa tämän on toimitettava mahdolliset kirjalliset huomautuksensa. 4 artikla 1 Päätös henkilöiden suullisesta kuulemisesta tehdään sen jälkeen, kun asiasta on neuvoteltu menettelyn kohteena olevan asian tutkinnasta vastaavan johtajan kanssa. 2 Suullista kuulemista voidaan pyytää ainoastaan kirjallisissa huomautuksissa, jotka annetaan vastauksena komission asianomaiselle henkilölle osoittamaan kirjeeseen; pyynnön esittäjän on määriteltävä etunsa tulla suullisesti kuulluksi. 3 Edellä 2 kohdassa tarkoitetut kirjeet ovat sellaisia, joilla - toimitetaan väitetiedoksianto, - pyydetään luonnollisia henkilöitä tai oikeushenkilöitä, jotka ovat riittävästi perustelleet etunsa tulla kuulluiksi kolmansina henkilöinä, esittämään kirjalliset huomautuksensa, - ilmoitetaan kantajalle, että komissio katsoo saamiensa tietojen mukaisten perusteiden olevan riittämättömät rikkomuksen toteamiseksi sekä pyydetään kantajaa esittämään mahdolliset kirjalliset huomautuksensa, - ilmoitetaan luonnollisille henkilöille tai oikeushenkilöille komission kannasta, jonka mukaan kyseiset henkilöt eivät ole riittävästi perustelleet etuaan tulla kuulluiksi kolmansina henkilöinä. 4 Jos komissio katsoo, että pyynnön esittäjä ei ole riittävästi perustellut etuaan tulla suullisesti kuulluksi, komissio ilmoittaa kirjallisesti pyynnön esittäjälle syyt tähän ja asettaa määräajan, jonka kuluessa tämän on esitettävä mahdolliset kirjalliset huomautuksensa. 5 artikla 1 Jos henkilöllä, yrityksellä taikka henkilöiden tai yritysten yhteenliittymällä, joka on saanut yhden tai useamman 4 artiklan 3 kohdassa luetelluista kirjeistä, on syytä olettaa, että komissiolla on hallussaan asiakirjoja, joita sen käyttöön ei ole luovutettu mutta joita se tarvitsee voidakseen tehokkaasti käyttää oikeuttaan tulla kuulluksi, sen on esitettävä tästä huomautus perustellussa pyynnössä. 2 Kyseistä pyyntöä koskeva perusteltu päätös annetaan tiedoksi pyynnön esittäneelle henkilölle, yritykselle tai yhteenliittymälle ja kaikille muille henkilöille, yrityksille tai yhteenliittymille, joita menettely koskee. 3 Jos komissio aikoo ilmaista tiedon, joka saattaa sisältää yrityksen liikesalaisuuksia, komissio ilmoittaa kirjallisesti kyseiselle yritykselle aikomuksestaan ja sen syistä sekä asettaa määräajan, jonka kuluessa tämän on esitettävä mahdolliset kirjalliset huomautuksensa. 4 Jos kyseinen yritys vastustaa tiedon ilmaisemista ja jos komissio katsoo, että tieto ei ole suojattu ja voidaan siten ilmaista, komissio esittää kantansa perustellussa päätöksessä, joka annetaan tiedoksi yritykselle, jota asia koskee. Päätöksessä ilmoitetaan määräaika, jonka päätyttyä tieto ilmaistaan. Kyseisen määräajan on oltava vähintään viikko ilmoituksen päiväyksestä. 5 Jos yritys tai yritysten yhteenliittymä katsoo, että asetettu määräaika, jonka kuluessa sen on vastattava johonkin 4 artiklan 3 kohdassa luetelluista kirjeistä, on liian lyhyt, se voi alkuperäisen määräajan kuluessa ilmoittaa tästä perustellussa pyynnössä. Pyynnön esittäjälle ilmoitetaan kirjallisesti päätöksestä. 6 artikla 1 Ottaen huomioon tarve varmistaa kuulemisen tehokas valmistelu ja erityisesti valvoa, että tosiasioita koskevat kysymykset selvitetään mahdollisuuksien mukaan, kuulemismenettelyistä vastaava neuvonantaja voi menettelyn kohteena olevan asian tutkinnasta vastaavan johtajan kanssa neuvoteltuaan toimittaa yrityksille, joita asia koskee, ennakkoon luettelon kysymyksistä, joista se haluaa yritysten ilmaisevan kantansa. 2 Tätä varten kuulemismenettelyistä vastaava neuvonantaja voi menettelyn kohteena olevan asian tutkinnasta vastaavan johtajan kanssa neuvoteltuaan kutsua koolle asianomaiset osapuolet sekä tarvittaessa kommission yksiköt valmistelemaan kuulemista. 3 Kuulemismenettelyistä vastaava neuvonantaja voi myös tätä varten pyytää pääasiallisen sisällön ennakkoon toimittamista sellaisten henkilöiden lausunnoista, joiden kuulemista kyseessä olevat yritykset ehdottavat. 7 artikla 1 Neuvoteltuaan menettelyn kohteena olevan asian tutkinnasta vastaavan johtajan kanssa, kuulemismenettelyistä vastaava neuvonantaja määrää kuulemistilaisuuden päivämäärän, keston ja paikan sekä päättää tarvittaessa kuulemisen lykkäystä koskevista pyynnöistä. 2 Kuulemismenettelyistä vastaava neuvonantaja on yksin vastuussa kuulemistilaisuuden kulun ohjaamisesta. 3 Tätä varten kuulemismenettelyistä vastaava neuvonantaja päättää, sallitaanko uusien asiakirjojen esittäminen kuulemisen kuluessa, keitä henkilöitä asianosaisten puolesta kuullaan ja onko kyseessä olevia henkilöitä kuultava erikseen vai muiden kuulemistilaisuuteen osallistuvien henkilöiden läsnäollessa. 4 Kuulemismenettelyistä vastaava neuvonantaja valvoo, että kunkin kuulluksi tulleen henkilön olennaiset lausunnot kirjataan pöytäkirjaan, jonka kyseinen henkilö tarvittaessa lukee ja hyväksyy. 8 artikla Kuulemismenettelyistä vastaava neuvonantaja tiedottaa kilpailuasioiden pääjohtajalle kuulemistilaisuuden kulusta ja siitä tekemistään johtopäätöksistä. Kuulemismenettelyistä vastaava neuvonantaja esittää huomautuksensa menettelyn myöhemmistä vaiheista. Nämä huomautukset voivat muun muassa koskea lisätietojen tarvetta, tiettyjen väitteiden peruuttamista ja täydentävien väitteiden tiedoksi antamista. 9 artikla Hoitaessaan 2 artiklassa määriteltyjä tehtäviään, kuulemismenettelyistä vastaava neuvonantaja voi, jos hän pitää sitä tarpeellisena, esittää huomautuksensa suoraan kilpailuasioista vastaavalle komission jäsenelle. 10 artikla Kilpailuasioista vastaava komission jäsen voi kuulemismenettelyistä vastaavan neuvonantajan pyynnöstä tarvittaessa tehdä päätöksen tämän laatiman loppuraportin liittämisestä komissiolle esitettyyn päätösluonnokseen, jotta komissio voi tehdä yksittäistä asiaa koskevan päätöksen tietoisena kaikista asiaan liittyvistä tosiseikoista. 11 artikla Tällä päätöksellä kumotaan ja korvataan kuulemismenettelyjen kulusta EHTY:n perustamissopimuksen 65 ja 66 artiklan sekä ETY:n perustamissopimuksen 85 ja 86 artiklan soveltamista koskevissa menettelyissä 8 päivänä syyskuuta 1982 ja 23 päivänä marraskuuta 1990 tehdyt komission päätökset. 12 artikla Tämä päätos tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 12 päivänä joulukuuta 1994. Komission puolesta Karel VAN MIERT Komission jäsen (1) EYVL N:o L 395, 30.12.1989, s. 1. Päätös oikaistuna EYVL N:o L 257, 21.9.1990, s. 13 (2) EYVL N:o 127, 20.8.1963, s. 2268/63 (3) EYVL N:o L 209, 21.8.1969, s. 11 (4) EYVL N:o L 376, 31.12.1988, s. 1 (5) EYVL N:o L 376, 31.12.1988, s. 10 (6) EYVL N:o L 219, 14.8.1990, s. 5